《凤庄八咏 其八 禾川熟处》
明代·祁顺

家有苏君二顷田，西风禾稼满庄前。才看碧浪浮平地，忽觉黄庄接远天。

场圃积馀香灿烂，饔飧炊出玉鲜妍。素翁此处真堪乐，击壤长歌大有年。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。